Document ID: /roh_data/filtered/fineweb-2-filterrobots_roh.jsonl.gz/38463

Che chalur è mal per la naiv è cler. Il favugn attatga la naiv perfin en dus guisas. D'ina vart lieua la chalur la naiv, da l'autra vart sublimescha il favugn la naiv. Quai vul dir, che la naiv va direct via en l'aria. Il favugn vegn damai or da buns motivs numnà il «maglia naiv».
Il pli bain sa vesa quai tar ils prads en las vals. Tge tgi era avant pacs dis anc alv e ussa puspè brin.
L'autra vart dal favugn
Il favugn è bun da tegnair bas il privel da lavinas. El tracta la surfatscha da la naiv uschia, ch'ella es fitg irregulara. Tras quai po nova naiv sa fixar pli bain e na parta betg uschè spert.
Sin la naiv artifiziala nun ha il favugn dal rest era nagin effect. Quel è uschè cumprimì, ch'il favugn na po betg far bler. La naiv vegn anc in zic lom, ma quai era schon.
Il favugn è gia adina stà in tema actual en Svizra. Uschia tranter auter era l'onn 1941 al Lai dals Quatter Chantuns:
Danunder vegn il favugn?
Sco tut ils vents è era il favugn l'ajer che va d'ina zona da pressiun auta tar ina zona da pressiun bassa. Scha la pressiun auta è en l'ost e la pressiun bassa sur l'atlantic, sche piglia il vent la via tras la Mediterrana. Da là maina el ajer fitg umid. L'umiditad sa plova ora en las Prealps, il vent che vegn sur las muntognas nan è il favugn.